
AWEMainta 
Local 
Diasabra, 5 November 2022 


G 
asto den cuido medico of AZV, tin cu wordo reduci na 
un balor di 60 miyon pa aña, pues cinco miyon pa luna 
y ta un medida cu lo cay riba custia di pueblo, kendenan lo 
sufri e consecuencianan tambe di esaki. 
Ya caba ultimo tempo AWEMainta a ricibi hopi keho di 
hendenan cu ta hayando diferente problema cu nan salud 
pa motibo di cambionan a a wordo introduci recientemente 
y cu tin cu wordo introduci ainda. 


Dos siman atras por a lesa di e caso di e conocido ciudadano 
den radiodifusion, esta Chando Colina kende a dicidi di biaha 
pa Colombia pa busca su salud, ya cu aki na Aruba el a keda 
pega na un nivel cu realmente tabata un peliger pa su bida. 
Aki el a ser avisa cu lo tin cu amputa un di su pianan loke 
a pone cu Chando a bula bay Colombia pa mira si e por 
scapa e pia y aya na a bise cu esaki ta posibel pero cu na 
mes momento tin cu atende un bateria cu ta den su sistema 
ocasiona pa un cateter cu tin na momento di haci dialyse. 


E problema di Chando tabata cu e no a ricibi ok of a wordo 
manda dor di AZV pero a dicidi di haci uzo di su propio placa 
cu el a spaar pa bay busca su salud loke a pone cu el a haya 
su mes den un situacion financiero delicado aya na Medellin. 


Loke a pasa cu Chando segun AWEMainta a wordo informa, 
a bin ta sosodiendo cu mas hende tambe aki na Aruba, ya 
cu e atencion medico cu nan ta rekeri, no ta ser duna ultimo 
tempo mas, ya cu riba hopi tereno y aspecto, a introduci 
cambionan grandi y significante cu a pone cu e ta mishi cu 
derecho di hopi ciudadano pa ricibi un cuido medico adec- 
uado. 


Fuera di Chando tin varios otro caso caminda henter e 
proceso di busca un trato mas specialisa na Colombia, a bira 
un tiki mas complica caminda tin ciudadanonan ta sperando 
riba aprobacion di AZV cu no tin fin di yega of wordo aproba. 
Hendenan cu problema di pia, sea dor cu nan ta diabetico 
of algo otro pero AZV ya no duna aprobacion sin mas pa un 
persona wordo manda Colombia cu su gastonan cubri dor 
di AZV. 


Cu algun hende cu AWEMainta a papia y tambe cu nan 
famia, por a nota cu ta biba un nivel di panico y miedo cerca 
e hendenan aki, ya cu AZV practicamente no ta tumando 
decision riba mandamento di pashent pa Colombia, loke ta 


pone cu den hopi caso, salud di hende ta bayendo atras. 
Tin pashent cu tin mas cu seis luna sperando riba aproba- 
cion di AZV y no ta tende nada riba kico lo ta pasando of 
di con e ta tarda asina hopi pero henter e proceso a stanca 
formalmente den ultimo lunanan y tur esaki pa cumpli cu 
loke gobierno mes a acepta den palabracion cu Hulanda, 
esta di reduci gastonan medico, gastonan di AZV. 


Cuminsando 2023 gabinete Wever Croes II tin cu introduci 
mas medida den cuido medico entre otro e asina yama 
“eigenbijdrage” cu lo hinca mas hende malo den mas prob- 
lema, ya cu placa caba ta hopi schaars dor di cantidad di 
medida cu gobierno a introduci, compaña pa un inflacion sin 
misericordia, cu ta pone cu hopi hende lo mira nan salud bay 
atras rapidamente. 


Reduccion den gasto medico 


Varios ciudadano coriendo riesgo 
di perde pia y hasta nan bida 

AWEMainta 
Local 
Diasabra, 5 November 2022 


M 
inisterio Publico, a traves di Un- 
idad di Asuntonan Internacional, 
a haci peticion di cooperacion huridico 
na Aruba, den e caso unda ta investiga 
e yegada sorpresivo na e pais di un avi- 
on Irani-Venezolano di e compania Em- 
trasur. Esaki a sosode na mei ultimo. 
Fiscal Liliana Alcaraz a informa na 
prensa di e pais cu e peticion ta hopi 
importante, ya cu e lo ta un di e ultimo 
puntonan cu mester keda cla cu ne pa 
Ministerio Publico tuma un decision 
den e caso aki. 
El a informa cu ta mantene contacto 
constante cu Argentina, unda cu a 
confisca e avion, algun ora despues di 
a sali for di Paraguay. 
Alcaraz a bisa cu ya caba a haci recon- 
struccion di loke a pasa for di momento 
cu e avion a baha na Paraguay (13 di 
mei na Aeropuerto Guarani), ademas di 
e papelnan, declaracionnan y pedido di 


informacionnan. 


INVESTIGACION 
E avion Irani-Venezolano, cu a wordo 
para na Argentina, a keda algun dia 
na Paraguay den luna di mei, y a Sali 
como vuelo priva, pero segun declara- 
cion di Migracion, pa eror di comunica- 
cion den e sistema, a yena esaki como 
un vuelo comercial na su salida. 


E ta un avion cumpra door di e compania 
Venezolano Emtrasur. E 19 personanan 
(14 Venezolano y 5 Irani) tabata na 
Ciudad Este y a bolbe Sali, hibando cu 
nan un cargamento di sigaria Tabesa. 
E avion aki tabata na Aruba y despues 
a bay e paisnan di Latino America. 
Autoridadnan local mientrastanto a 
prohibi entrada di avion di e compania 
aki na Aruba. 


D 
iabierna mainta Jason Mathilda a 
scucha e castigo cu Corte a im- 
pone riba dje pa mata su tata di un tiro 
dia 13 di december aña pasa. 
Corte a haya proba cu el a mata su 
mesun tata, causando un tristesa 
grandi den su famia. Sin embargo e 
motibo pakico e no a haya un castigo 
mas pisa, di prizon, tabata basa riba 
sugerencia di psycholoog y psikiatra. 


Nan a constata cu e homber aki di 
32 aña, kende den pasado a yega di 
mata un hende caba, tin un trastorno di 
personalidad y tin problema pa envolvi 


su mes den hende. 
Hopi lihe e ta perde pasenshi y rabia 
fuertemente. 


Dia 13 di december despues di un 
fiesta, a surgi un discusion entre Jason 
y su tata di 54 aña pa motibo di robo 
di un boter di whisky na e fiesta, y e 
hecho cu e tata ta uza droga. Despues 
di e discusion, el a bay coy un arma 
den auto, segun e ta bisa, pa warde 
den e apartamento. Pero bolbiendo, el 
a mira su tata biniendo den su direccion 
cu un machete den man y el a dicidi di 
defende su mes, a los un tiro mientras 


cu e tata a trata di sconde p’e. E bala 
a alcansa su tata, kende a fayece algun 
rato despues na hospital. 


Na e sitio no a haya machete sino un 
cuchiu di cushina. Den e estado cu e 
tabata kisas, segun e ta bisa, el a mira 
e cuchiu pa un machete. 


Hecho ta cu Hues a tuma e conseho di 
e profesionalnan, cu a bisa cu su prob- 
lemanan di salud mental ta haci cu e 
ta menos responsabel pa su actitud 
of a influencia su actuacion pa cual ta 
conseha tratamento. A causa di esaki 
a dicidi dun’e 9 aña mas TBS, esta 
cu mester intern’e den un instituto pa 
practicamente resto di su bida. Te ora 
cu haya cu e ta apto pa drenta comu- 
nidad bek. 


Fiscalia di Paraguay ta 
pidi ayudo na Aruba 


Yiu cu a mata su tata a haya 
9 aña di castigo y tratamento 

AWEMainta 
Local 
Diasabra, 5 November 2022 


G 
rupo di ciudadanonan cu siman pasa a organisa un 
protesta na diferente sitio contra di e intencion di core 
tubo di gas den varios bario pariba di brug, ta determina pa 
sigui lucha pa evita cu Eagle LNG y gobierno, lo bay core e 
tubonan aki den sub-suela di Aruba den varios bario pariba 
di brug. 


E habitantenan ta mustra cu henter e trayecto caminda lo 
kier core e tubonan bou di tera, ta luganan publico, caminda 
no solamente ta barionan habita pero tambe tin scolnan, tin 
sitio turistico, tin restaurantnan, cu lo wordo expone na tur 
peliger pa loke ta presencia di e tubonan aki den un zona 
habita. 


E prome accion di protesta contra di e proyecto aki di Eagle 
LNG a tuma luga siman pasa caminda varios habitantenan 
di e barionan caminda tin pensa di core e tubonan aki, a duna 
acta di presencia y a sigura na AWEMainta cu e accionnan 
lo sigui den simannan dilanti pero cu nan lo no permiti cu ta 
sigui cu instalacion di e tubonan di gas aki. 


Loke ta creando incomodidad cerca habitantenan di e bari- 
onan pariba di brug ta e hecho cu na varios pais caminda a 
core tubo di gas natural bou di tera, a surgi incidentenan di 
lekmento y tambe di explosionnan cu a destrui casnan y a 
ocasiona morto di habitantenan. 


Ta bin acerca cu henter e proyecto di Eagle LNG for di 
comienso ta rondona pa cosnan misterioso, un contract 
cu ningun hende mas sa su contenido, mientras c’un aña 
despues di a firma cu gobierno y cu WEB Aruba NV, ainda 
ningun hende sa kico e compania aki tin pensa di haci. 


Inicialmente Minister di Energia, Glenbert Croes a papia cu e 
compania lo uza e tereno di refineria di San Nicolas pa ricibi 
e gas for di un of otro pais pa despues transporta esaki via di 
tubo te na tereno di WEB loke hopi hende ta haya algo pelig- 
roso, caminda no tin indicacion concreto ainda kico lo pasa 
y con esaki lo tuma luga. 


Habitantenan cu a organisa e accion di siman pasa, ta deter- 
mina pa sigui cu e accionnan ya cu nan a sigui haya henter 
e asunto peligroso, caminda habitantenan ta ser expone nan 
un peliger serio sin cu nan sa kico ta pasando y con henter e 
proceso aki lo tuma luga. 


Ningun hende por duna claridad ainda riba e proyecto aki, ni 
di parti di gobierno, ni di parti di WEB Aruba NV y tampoco 


di parti di e compania di Eagle LNG cu ningun hende sa algo 
di dje, kico e por y kico e no por y con e ta bay ehecuta e 
proyecto aki. 


Na Merca tin varios incidente cu tubonan di gas cu ta pasa 
bou di tera, cu despues di tempo ta explota pa motibo di un 
of otro lek pero na varios pais rond mundo, e tipo di explo- 
sionnan a tuma luga principalmente pa motibo di uzo di 
tuberia di menor calidad. 


Lucha di habitantenan contra ponemento 
di tubo di gas birando mas fuerte 

AWEMainta 
Local 
Diasabra, 5 November 2022 


Results of the 
Government of Aruba 
Treasury Bills issue: Afl. 20,000,000.00 
August 4, 2022 – November 4, 2022 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of July 
25, 2022. 


The Centrale Bank van Aruba hereby informs that 
the Treasury Bills issue of August 4, 2022 for the 
amount of Afl. 20,000,000.00 with a maturity of 
three (3) months has been fully subscribed. The 
average discount yield of the Treasury Bills issue 
of August 4, 2022 is 0.54 percent. 


Aruba, August 5, 2022 
Centrale Bank van Aruba 


R 
ecientemente a tuma luga na Bo- 
gota, Colombia, e despedida di 
Miriam Dabian como Directora di Ofi- 
cina di Turismo Aruba pa Latino Amer- 
ica. Na mes momento a haci anun- 
cio oficial di Jordan Schlipken- Croes 
kende lo ta e Director nobo pa dicho 
mercado. 
Despues cu Jordan a termina su 
Master’s Degree na Spaña na 2017, 
Jordan a cuminsa traha na Oficina di 
Turismo na Bogota, Colombia como 
Marketing Specialist manehando asina 6 mercado (Colombia, Chile, 
Peru, Venezuela, Argentina y Brazil) como tambe tabata encarga pa 
crea e plan di mercadeo pa 2018 y 2019. 


Na 2019 Jordan a haya e oportunidad pa bay traha na Panama pa TCC 
Global como nan Regional Project Manager representando asina Latino 
America. Como un persona dedica y disciplina na su trabao, el a haya 
e oportunidad pa crece y ocupa e puesto di Business Development 
Manager pa Centro y Latino America. Na oktober 2021 Jordan hunto 
cu su esposa Margarita a muda bek pa Bogota, Colombia y a bolbe 
uni su mes na Oficina di Turismo Aruba den e posicion di Business 
Development Manager pa Latino America. 


Desde Jordan su regreso na Oficina di Turismo, el a crece hopi como 
persona y den su carera profesional, pero tambe a encontra su mes cu 
varios reto. Un di retonan cu Jordan a encontra su mes cu ne tabata e 
encargo pa ta e director nobo di Oficina di Turismo Aruba na Colombia. 
Un cargo cu ta bin cu su responsabilidad, pero sigur uno cu Jordan lo 
sa di ehecuta cu dedicacion y disciplina manera semper el a bin ta haci 
den tur su funcionnan. 


Un hoben dedica y disciplina 


Caluroso Bon Bini na Jordan Schlipken- Croes 


Director nobo pa A.T.A. Latino America 


Como Director di A.T.A. Latino America, Jordan 
tin e tarea pa supervisa full e mercado di LATAM 
como tambe mantene relacionnan estrecho cu 
stakeholdersnan di A.T.A. den e region. Jordan 
lo bay maneha un team cu miembronan hoben 
y expertonan pa asina posiciona Aruba como un 
destinacion top den Latino America. 
CEO di Aruba Tourism Authority, Ronella Croes, 
tabata presente pa personalmente anuncia y 
desea Jordan tur clase di exito cu e reto nobo 
aki den su carera; “Jordan ta un hoben deter- 
mina y cu gana di sigui innova. E solo hecho cu 
Jordan a dicidi di studia na Colombia, ya caba a 
distingui su mes. Jordan, nos ta desea bo hopi 
exito, hunto cu bo esposa Margarita. Aunque 
cu Miriam lo bay, nos ta contento di sa cu nos 
oficina na Colombia ta keda den bon man y kier 
a recorda bo cu nos ta aki pa apoya y yuda bo 
den e proceso bo dilanti”. 


Den nomber di Aruba Tourism Authority na 
Aruba, Latino America, Merca y Europa nos kier 
a desea Jordan tur clase di exito cu e reto nobo 
aki, nos ta sigur cu e lo sa di eherce e funcion cu 
tur responsabilidad. 

AWEMainta 
Local 
Diasabra, 5 November 2022 


T 
emporada di fin di aña, cu fietan- 
an di Pasco y aña nobo, fiesta di 
‘Thanksgiving”, e aña aki definitiva- 
mente lo bay ta hopi otro compara cu 
añanan anterior caminda consumidor- 
nan lo realisa, cu nan placa no ta yega 
pa mucho cos mas. 
Ta fiestanan caminda ta come bon, 
ta gosa hopi, ta duna otro regalo, ta 
cumpra kerstboom, ta tira vuurwerk, 
ta haci cuminsa tradicional di fin di 
aña manera ham y cantidad di otro 
cuminda dushi di e periodo aki, cual sin 
duda lo tin un otro cara e aña aki. 
Ya caba consumidornan a cuminsa 
controla prijs di productonan cu tin di 
haber cu e fiestanan aki, entre otro 
prijs di ham, prijs di calacuna, prijs 
di adorno di kerstboom, di luznan di 
color mientras cu tambe ta spera un 
aumento drastico pa loke ta benta di 
kerstboom. 
Comedo di ayaca lo realisa cu e aña aki 
prijs di ayacanan lo ta tres te cu cinco 
florin m as caro, ya cu den ‘prebenta’ 
a nota caba cu ayaca lo ta mas caro 
compara cu añanan anterior. 
Mesun cos ta tumando luga cu esunnan 
cu ta pidi bolo special pa fiesta di 


Pasco y cambio di aña caminda hasta 
a nota un aumento di mas cu 10 florin 
riba bolonan special compara cu 2021 
mientras cu riba snacks tambe ta spera 
un aumento drastico tuma luga. 
Den algun tienda cu a cuminsa bende 
luz di color pa dorna kerstboom of cas, 
tin un aumento den algun negoshi di 
casi 4 florin, pa colmo riba pakinan di 
luz di un aña anterior, ya cu e comer- 
ciante a simplemente scrap e prijs bieu 
pa skirbi e prijs nobo cu parce di ta 
mesun pedida cu el a haci dos of tres 
aña pasa pero awor ta subi di prijs ya 
cu e situacion ta pidi pa esaki. 
Ta desaroyonan cu ta di lamenta y 
asina por spera un ola di aumento di 
prijs riba tur loke tin di haber cu fiesta 
di fin di aña, caminda por anticipa cu 
e forma con prijs di webo a aumenta 
den ultimo simannan, ta mas cu claro 
cu prijs di bolo los subi tambe drasti- 
camente. 
Adornonan di Pasco tambe a conoce 


aumento formal caminda e ta notabel 
pa clientenan cu ta ripara esaki mesora, 
ya cu nan ta fiel cumpradonan di ador- 
nonan nobo tur aña pero algun di e 
prijsnan cu tin e aña aki, lo haci dificil 
pa pueblo gasta su placa riba adorno 
mientras cu no tin suficiente ni pa 
come. 
Ta anticipa caba cu prijs di kerst- 
boom lo bay bira dificil pa esunnan di 
entrada abou cumpra uno pa e aña aki, 
mirando e impacto cu tanto aumento 
di gasolin, aumento di awa y coriente y 
awor aumento di gas, lo bay tin riba e 
entrada di e famia, caminda lo bira dificil 
pa cumpra kerstboom si e aumento ta 
demasiado halto. 
Comunidad ta preparando caba, por 
sinti e ambiente musical di fin di aña 
pero por spera cu tin menos cas cu 
adorno di luz mirando e aumento di 
prijs di coriente y lo tin menos regalo cu 
lo wordo reparti entre famianan ya cu 
placa simplemente no ta duna pa mas. 


Temporada di fiestanan di fin di aña 
lo ta expone na inflacion devastado 

AWEMainta 
Local 
Diasabra, 5 November 2022 


N 
a Ranaissance Convention Center, Minister 
Endy Croes a haci e apertura di Aruba Col- 
lege Fair 2022 diabierna den oranan di merdia. 
Minister di Educacion y Deporte Endy Croes 
a hiba algun palabra pa asina duna e apertura 
oficial. 
A duna bon bin na tur miembro di scolnan y studi- 
ante. Tambe el menciona cu e prome College 
Fair na Aruba tabata na aña 2000 y na mes un 
momento Aruba College Fair a dedica su mes na 
reuni e mundo di e representantenan di scolnan, 
universidadnan y scolnan di vakantie cu nos 
studiantenan di Aruba. 


Despues di a duna algun conseho na studi- 
antenan, a remarca pa e hobennan scoge e 
programa corecto pa nan mes y probecha e 
oportunidad pa por bira un lider den futuro. Ta 
sumamente importante pa studiantenan por 
comprende nan propio pasion y tin claridad di lo 
cual nan kier logra den nan bida. Pa asina nan por 
disfruta di e mundo y di e posibilidad cu esaki tin. 
El a finalisa su discurso cu un frase di Walt 
Disney “E manera di cuminsa ta, stop di papia y 
cuminsa haci”. 


Despues cu Minister di Educacion y Deporte 
Endy Croes a hiba palabra, a duna un recorido 
den e sala y despues e portanan a wordo habri 
pa e studiante, na unda tabata tin un total di 38 
exhibicion di diferente scolnan cu e hobennan 
por a haya tur informacion. 
E Feria aki ta hari pa tur esnan interesa pa sigui 
estudio avansa y ta na Renaissance Convention 
Center di 4 pa 5or di atardi awe. 


Aruba College Fair ta habri pa studiantenan 

AWEMainta 
Local 
Diasabra, 5 November 2022 


No ta solamente sterilisa, si tin un pushi mes, manera cu hay’e sterilis’e 
of castr’e. Educacion ta hopi importante. Asina ta diadomingo awo, di 
10:00am pa 4:0 pm lo tin e addoption day. E prome dies hendenan cu 
yega pa adopta lo no bay paga un adoption fee, pasobra “One Love 
Foundation” ta sponsor e prome dies hendenan cu bin adopta. Tambe 
ta bay tin e plant sale. Ta drenta y mira e matanan si kier cumpra of ta 
bay patras y scoge e mascota cu nan kier. Pa mas informacion por bay 
riba nan pagina di Facebook di Nine Lives Foundation of riba Instagram. 


Un y tur ta invita pa bin y yuda Nine Lives. Yuda Nine Lives pa por yuda 
e pushinan. 


Ban yuda nan pa nan sigui yuda 


Diadomingo adoption day na 
Nine Lives Foundation 


D 
iadomingo awo Nine Lives Foundation lo 
bay tin un adoption day, combina cu un 
plant sale na nan sede na Jaburibari 8B. 
Geraldine Kock, vice-presidente di e fundacion, 
a conta aworaki nan a yega na 197 pushi, cual 
t’e record di Nine Lives, cual nunca nan tabatin. 
Den e ultimo dos lunanan, nan ta haya pa dia 
mas of menos 6 pa 7 hende dilanti di e fundacion 
cu 6 pa 7 pushi cada un. 
Kisas debi cu costo di bida a subi y bisa cu nan 
no por afford mas pa tin pushi y finalmente a 
caba cu e cantidad ya menciona. 
Aworaki ta pidiendo pa publico en general si por 
pasa y bin adopta un mascota, pasobra cu tanto 
pushi asina, no por sigui rescata. Mester percura 
p’esunnan cu nan tin haya un cas prome, pa 
despues sigui rescata pushi riba caya. 


Kock a indica cu pushi ta full diferente compara 
cu cacho. Nan ta sali mas tanto anochi of mainta 
trempan y door di esey ta kere cu no tin. 
Tin conta mas of menos mas di 7 mil pushi riba 
caya y esaki ta birando un problema pasobra 
hende ta cuminsa keha y pushi di caya ta drenta 
cas y horta cuminda of orina. 
Tin dos cos cu por haci. Sterilisa of castra y 
educa nos hendenan. 


D 
iahuebs merdia banda di 12.25, central di polis a dirigi un patruya 
cu urgencia pa e beach na Andicuri, caminda informa a drenta c’un 
persona a hoga na e sitio aki. Na e sitio polisnan ta bin topa caba cu 
presencia di personal di ambulance kendenan tabata trahando cu e per- 
sona cu lo a hoga pero a informa polisnan cu e homber ya no ta duna 
señal di bida mas. Mesora a avisa tur instancia envolvi pa bin na e sitio 
y pa 1.50 di merdia dr Texier a constata morto di e homber di inicial O. 
procedente for di Merca y kende ta di vacacion aki na Aruba. 


A avisa un cas mortuorio cu a bin na e sitio pa busca e curpa di e turista 
caminda a inicia e proceso pa prepara pa transporta e curpa pa Merca, 
mientras cu personal di ‘slachtofferhulp’ a atende cu señora di e victima 
kende tabata mustra hopi afecta pa loke a pasa. 


Turista a hoga na Andicuri 

AWEMainta 
Local 
Diasabra, 5 November 2022 


D 
ialuna 7 november 2022 entre 09:00 mainta 
pa 03:00 atardi, Warda di Polis Oranjestad 
ta organisando un “KIJKDAG”. Kijkdag ta encera 
articulonan cu Polis a haya den un of otro forma 
y cu ta buscando e doño di e articulonan aki por 
ehempel bicicleta, herment etc. Bo ta invita pa 
pasa libremente pa pasa wak e articulonan cu ta 
di bo na Warda di Polis Oranjestad. 
Si abo ta reconoce bo articulo y bo ta doño di dje 
tin algun rekisito cu bo mester tene cuenta cu ne. 
Pa bo por prueba cu bo ta e doño, bo mester bin 
cu e siguiente documentonan: 
Un ID valido, un rijbewijs valido of un paspoort. 
Un comprobante, recibo di e compra di e articulo 
of cu bo ta e doño di e articulo. 
Por mira tur imagen di e articulonan cu a ser haya 
ariba nos pagina di facebook www.facebook. 
com/korpspolitiearuba 
Nos ta invita bo un biaha mas pa pasa cerca nos 
na Warda di Polis Oranjestad y bin mira si bo 
ta logra haya bo articulonan durante KIJKDAG 
2022. 


Dialuna awor 7 november 


Kijkdag na warda 
di polis Oranjestad 

AWEMainta 
Local 
Diasabra, 5 November 2022 


D 
esde diabierna 14 di october, Oficina Central di Estadis- 
tica (CBS) ta ehecutando un encuesta tocante mucha y 
hoben: Encuesta di Mucha y Hoben 2022. E proposito di e 
encuesta aki ta pa haya un miho bista di diferente tema di 
importancia pa mucha y hoben, por ehempel: actividadnan 
di mucha y hoben den nan tempo liber (deporte, arte, trabou 
boluntario), participacion na scol, participacion riba merca- 
do laboral, bista riba nan futuro, relacion cu mayor, uzo di 
celular, medionan social, gaming y posibel problemanan re- 
lata na esakinan, humamento/vaping, uzo di alcohol y droga 


y salud mental. E encuesta lo tin un duracion di 1 luna. 


Pa un mucha of hoben cu ta menor di edad por participa, 
mester di e aprobacion di un mayor of voogd. Un total di 
3.500 hogar lo wordo bishita door di encuestadonan di 
CBS. Encuestadonan por wordo identifica n’e badge cu nan 
nomber, potret e logo di e encuesta y e logo di CBS. 


Tur informacion colecta durante e encuesta aki ta wordo 
procesa anonimamente y lo publica solamente estadisti- 
conan den forma agrega. E informacion di tur mucha y hoben 
ta contribui na mehora e disponibilidad di informacion pa por 
tin un miho bista riba e desaroyonan cu ta tuma luga cerca 
mucha y hoben na Aruba. Pa e motibo aki e contribucion di 
cada mucha y hoben ta esencial! 


UPDATE 
Pa medio di e relato aki CBS kier a informa cu pa e di tres 
siman di e Encuesta di Mucha y Hoben 2022 ya caba nos 
encuestadonan a entrevista un total di 1294 hogar y 2201 
mucha y hoben entre 0 pa 24 aña di edad. 


CBS ta gradici tur mucha, hoben y mayor/voogd cu ya caba 
a participa na e Encuesta di Mucha y Hoben 2022 y ta pidi 
cooperacion di tur esnan cu lo wordo acerca door di nos 
encuestadonan den e dianan venidero. Pa mas informacion, 
por tuma contacto libremente cu e team di CBS di dialuna 
pa diabierna durante ora di oficina (7:30am - 4:30pm), na 
number di telefon: 524 7433 of por manda un e-mail na cbs@ 
setarnet.aw 


Update di 
Update di 
Encuesta 
Encuesta 
di Mucha 
di Mucha 
y Hoben 
y Hoben 
2022 
2022 

AWEMainta 
Local 
Diasabra, 5 November 2022 


D 
en cuadro di e Celebracion Anual di Dia Internacional di 
Derecho di Mucha, Parlamento Hubenil Aruba (PH) ta 
organisando un “Debate & Speaking Championship” pa ho- 
bennan entre 12-24 aña. Esaki lo tuma luga diadomingo 20 
di November, 3:30pm na EPI College Zaal. 


E meta di e competencia di Debate ta pa e hobennan haya 
oportunidad pa siña y practica habilidadnan pa debate na un 
manera respetuoso y al caso. Esaki lo yuda nan sigur den nan 
desorayo di bida. Participando den e seccion di Speaking e 
hoben lo desaroya habilidad pa presenta dilanti un publico 
y na mes momento haya oportunidad pa expresa su mes 
pensamento y ideanan como hoben, tabata palabranan di 
President di PH, Dave Martinus 
WORKSHOPS 


Durante e dos simannan nos dilanti PH lo ofrece tur 
hoben un serie di diferente workshop pa asina prepara pa 
e Campeonato final. Esaki ta habri pa tur hoben, tanto pa 
esnan cu lo competi riba 20 di november y tambe pa esnan 


cu djis kier siña. 
E workshopnan lo tuma luga pa 4.30pm na oficina di PH 
(Calabasstraat 1, YMCA Building Dakota) riba e siguiente 
fechanan; 09 di november, 11 di november, 16 di nomber 
y 18 di november. E facilitatornan lo ta: Thaina Lacle – 
Leadership Skills, Dave Martinus – Debating & Speaking 
Skills, James Sneek - Derecho di Mucha y Daylan Krosendijk 
– Presentation Skills. 


CON PA REGISTRA? 
Registracion ta habri y por haci esaki awe mes via directiva@ 
pharuba.org. Pa mas informacion por yama na 5669333. 


Hoben, laga nos celebra Dia Internacional di Derecho di 
Mucha door di expresa nos mes! 
Laga bo bos resona! Un invitacion special ta bay na henter 
pueblo, stakeholders den veld social y mayornan, pa acudi 
na EPI College Zaal 20 di november 2022 pa 3.30pm pa 
apoya nos hobennan den nan desaroyo, Dave Martinus a 
clausura bisando. 


Parlamento Hubenil Aruba ta organisa 
campeonato di Debate y Speech 

AWEMainta 
Politica 
Diasabra, 5 November 2022 


S 
alvase quien pueda. Nos minister president a anuncia 
cu campaña a start y cu partido mep ta stabiel. Dicon 
anto e matrosnan a cuminsa bula for di e barco di libertad? 
Probablemente pa scapa nan pellejo despues di a scucha 
lider di mep expresa cu a cuminsa busca cara nobo pa subi 
lista. Miembronan di partido mep a expresa caba cu nan lo 
no regresa riba lista di partido mep y nos por a compronde 
di medionan di comunicacion cu algun parlamentario di mep 
kier bira director di cierto departamentonan di gobierno. 
Mas cu logico cu nan sa cu partido mep lo no forma parti di 
e proximo gobierno y e ora nan chens pa bira parlamentario 
lo bira chikito paso esnan cu ta minister awe mester haya 
nan luga den Parlamento. Partido Raiz cu no kier realisa 
cu campaña a cuminsa y nan ta manera e grupo cu tabata 
toca riba Titanic e cantica “mas cerca bo ” mientras e barco 
tabata sink. 


Mas medida ta na caminda cu aumento 
di prijs di gas cu 30%. 


Esaki automaticamente nos lo mire den prijs di cuminda den 
restaurantnan y otro cosnan. Esnan cu ta bende cuminda, 
snack y bolo pa asina nan tin un entrada pa tin un miho nivel 
di bida lo ta bay tin’e mas dificil. 


Ya caba tin un peso grandi riba nos pueblo pa via di aumento 
di costo di bida, eigen bijdrage di AZV, prijs di gasolin halto, 
aumento barbaro di awa y coriente. Ora cuminsa trata e 
presupuesto 2023 nos lo haya sa ki medida mas gobierno 
lo kier bin cu’ne pa suta pueblo. Pa corona gobierno ta 
aumenta BBO cu un 1.5%. Comerciantenan Uni a duna spli- 
cacion na placa chikito efecto cu esaki lo trece cu’ne. 


E problemanan ta sigui acumula sin cu tin un solucion na 
caminda. Al contrario e problema cu salud mental y prob- 
lema social ta grandi, no tin placa pa drecha e planta di puri- 
ficacion na Bubaliplas. Problema financiero den Arubus, 
Serlimar y Post NV sin papia mes di nos careteranan cu 
ta den mal estado. Riba dje kier cera cas di nos grandinan 
Saba. 


Gobierno ta carece di un vision y no tin un maneho pa locual 
cu Aruba mester prepara pa enfrenta. Tur caminda ta papia 
di scarsedad di alimento cu lo tin mundialmente y aki na 
Aruba nos gobierno ta sinta man crusa. 


Dios no laga cu bin un guera na medio oriente paso esaki lo 
haci cu lo bay tin aumento barbaro den prijs di crudo. Na 
Merca caba tin papia cu pa Thanks Giving (24 di November 
2022) tin estado cu lo no tin gasoil of diesel. 


Nos tin un gobierno cu a cera tur oido pa pueblo di Aruba 
y nunca tabata tin e bienestar di nos pueblo na pecho. Un 
partido cu su plan di gobernacion ta medida. Un gobierno 
cu ta pusha e metanan di desaroyo sostenibel Agenda 2030. 
Un agenda diabolico cu ta bay contra tur leynan di Dios. 
Pueblo di Aruba no tin otro caminda sino di busca Dios paso 
solamente Dios lo por guia nos den e proceso aki. 


Si nos kier mira un cambio y progreso den e tempo aki mester 
busca Dios di curason. A keda demostra y nos ta bibe tur dia 
cu un gobierno sin Dios ta un gobierno inhusto. 
Solamente esnan cu tin temor di Dios den nan bida lo por 
trece e cambio riba e isla aki. Ora e husto ta goberna e 
pueblo ta prospera. 


Lider di partido Curpa, Eric Ras: 


Captain the ship is sinking y 
matrosnan ta bandonando e barco 

AWEMainta 
Politica 
Diasabra, 5 November 2022 


R 
ecientemente mester a cera e ed- 
ificio di Hulpbestuurskantoor San 
Nicolas cu urgencia debi cu e edificio 
tabata den hopi mal estado. 
Sindicato a bati na porta di gobierno y 
gobierno a actua rapidamente pa cera 
e luga pa asina ni trahadonan ni usuari- 
onan wordo exponi na e peligernan. 


A ubica e trahadonan mientrastanto na 
Hulpbestuurskantoor Savaneta mien- 
tras ta trahando riba un luga den San 
Nicolas pa habri bek. Ta trata di un 
oficina cu ta atende cu publico y cu 
placa y p’esey mester busca ‘toon- 
bank’ y otro articulonan adecua. 
E trabounan lo tin un duracion di 
entre 6 pa 8 siman y unabes cla, 
Hulpbestuurskantoor lo ta bek na San 
Nicolas. 


ORIGEN DI PROBLEMA 
E origen di e problema ta cu gobierno 
di AVP a bende e edificio na SOGA cu 
e intencion pa traha un MFA eynan. 
SOGA ta esun cu a construi tur e otro 


MFA nan. 
Pero manera cu SOGA mes a publica 
den prensa, no a resta placa pa e MFA 
aki. Asina un decision descabeya y 
iresponsabel a hinca trahadonan y 


usuarionan den peliger. 
Ta di elogia cu Gabinete Wever-Croes 
2 a actua mesora cu sindicato a bati 
na porta pa asina proteha trahadonan 
y usuarionan. 


C 
ontrario na e informacion cu a sali diahuebs ultimo, Go- 
bierno di Aruba ta informa cu e Papel di 5 Florin di Cen- 
so NO a aumenta. E Papel di 5 Florin, ta e documento di regis- 
tro civil cu ciudadanonan di Aruba ta busca mas na Censo y na 
e MFA’nan. 


E extracto aki, popularmente a haya e nomber di ‘Papel di 5 
Florin’ pasobra ta paga solamente 5 florin pe y esaki pa hopi 
aña ta asina y ta ancra den ley. Pa aumenta esaki y aumenta e 
suma pa 10 florin of cualkier otro suma, mester cambia ley. Y e 
cambio den ley aki lo NO pasa. 


Gobierno di Aruba ta lamenta e bruhamento cu por a wordo 
causa y e intrankilidad cu esaki a trece cu ne. Gobierno ta sigura 
nos pueblo cu e tarifa di papel di 5 florin NO a aumenta. E Papel 
di 5 florin ta keda Papel di 5 florin. 


Hulpbestuurskantoor San Nicolas: 


Otro victima di mal maneho di AVP 


Papel di 5 florin ta keda papel di 5 florin 


No a aumenta e tarifa 

AWEMainta 
Politica 
Diasabra, 5 November 2022 


P 
rome cu carnaval a cuminsa ya 
mascarada di Mansur a cay. E kier 
pa Aruba haya aanwijzing y ta reclama 
te hasta dicon Rijksministerraad a laga 
sr.Gradus cay. Increibel pero berdad, 
ora cu un parlamentario di nos mes un 
suela pa afan y poder politico kier pa 
un pais haya un aanwijzing, mara man 
di Gobierno actual y tur cu ta sigui y 
asina crea mas problema pa nos pueb- 
lo. 


Den un manera simpel splica, e pensa- 
mento di Mansur ta cu desde 1986 tur 
gobierno a goberna malo. Exigiendo un 
aanwijzing pa Aruba ta indica e ora cu e 
ta di opinion cu ta Hulandesnan so lo por 
goberna nos pais. Di e forma aki Mansur 
ta demostra cu ta e ta e persona cu tin 
e solucion facil pa e futuro di Aruba: e 
mes no lo por goberna tampoco pues 
duna Hulanda e rienda y laba man. Pues 
den palabranan concreto, benta Status 
Aparte afo, corta AZV te den weso sin 
argumento cu base, desaroya nos pais 
pero paga nos profesionalnan menos 
y manda grupo grandi di ambtenaren 
cas numa, laga otro bin dicidi riba nos 
luga paso nos mesun hendenan no ta 
capacita toch segun e. Esaki ta muestra 
di e mentalidad corumpi pa poder di sr. 
Mansur. 


Si bo mira bon Accion 21, na salida 
caba a perde gran parti di su candida- 
tonan pa motibo di discusion cu Mansur 
mes. Na caminda hasta Partido MAS a 
hala stapnan leu di dje. E señalnan aki 
ta importante pa pueblo paga tino riba 
nan ora ta trata di scoge su represent- 
antenan. Mas ainda Accion 1 a organisa 
un conferencia pa haya opinion di parti- 
donan cu no a logra asiento, pa nan 
duna nan opinion y practicamente e 
tawata su so den sala. Mas cu bisto ta 
cu riba nivel di liderazgo, hopi no ta di 
acuerdo cu Mansur y ta cu nan rason. 
Pero awor ya e no ta acerca partido 
chikito mas, pero ta cerca profesor 


Gradus e ta busca aliansa, pushando 
fuerte pa Aruba haya un aanwijzing. 


Gobierno di Aruba den su contesta na 
sr. Gradus a duna di conoce cu a bin 
ta trahando riba e consehonan di Caft 
y Raad van Advies riba Presupuesto 
2022 y pa esaki a presenta un Nota 
di Cambio den Presupuesto 2022. 
Rijksministerraad un organo mas halto 
den herarkia cu CAFT, door di no 
duna un aanwijzing a para na banda 
di Gobierno di Aruba. Hasta secretario 
di Estado van Huffelen a hay’e tambe 
ta bay di acuerdo cu e ponencia di 
Rijksministerraad y a bay di acuerdo 
pa e aanwijzing wordo bari completa- 
mente di mesa pa loke ta 2022. Enbes 
cu a bini un debate riba con ta bay sigui 
pa 2023 y con ta sigui crece despues 
di pandemia, Mansur a scoge pa 
atraves di un carta reclama Secretario 
di Estado van Huffellen dicon a laga 
sr. Gradus cay y causa daño na CAFT. 
Wereld op zijn kop. Mansur kier para 
como abogado di sr. Gradus aki for di 
Aruba. Bo a bin pa biba aki o hospeda? 


Pa un democracia cu no tin ni 40 aña 
bibo ainda, ta hopi adelanto Aruba a 


marca. Hopi desaroyo nos hendenan 
a experencia. Mira con lihe nos ta 
saliendo di pandemia, pasobra nos ta 
cumpliendo cu e palabracionnan haci 
y nos ta manteniendo e curso corecto. 


Di un deficit na aña 2020 di 1028 miyon 
florin y den apenas tres aña, elimina e 
deficit aki te na 148 miyon ta resulta- 
donan real, y impresionante. Esaki ta 
demostra e balor di nos forsa Rubiano, 
nos resiliencia crioyo, cu nos hendenan 
mes por, y cu nos no ta ria pa retonan 
grandi. Si Mansur kier sigui instiga, anto 
miho mescos cu Gradus e tambe retira, 
pasobra nos Rubiano no ta entrega al 
contrario, nos ta sigui lucha pa Aruba 
recupera. 


Parlamentario Hendrik Tevreden (MEP): 


Accion 21 awo tambe abogado di CAFT y Gradus 

AWEMainta 
Comunidad 
Diasabra, 5 November 2022 


D 
iahuebs mainta 3 di november, a inicia e Congreso Consultativo di 
Corporate Governance unda esnan cu ta labora den e tereno di enti- 
dad publico y semi-publico por a participa y contribui den e proceso leg- 
islativo riba e concept-Landsverordening y Code Corporate Governance. 


E meta di e congreso ta pa haci un inventario di posibel circunstancianan 
cu lo por impedi cumplimento di e leynan, prome cu sigui cu e proceso 
legislativo y asina garantisa cu e leynan lo funciona debidamente den 
practica. Gabinete Wever-Croes II tin e ambicion pa fortalece practicanan 
di Good Corporate Governance den e entidadnan publico y semi-publico 
mas pronto posibel, y a base di miho standard internacional (“best prac- 
tices”). 


Minister di Integridad, Sr. Ursell Arends ta contento di mira e interes cu 
tin den comunidad pa hunto haci pasonan pa realisa “excellent corpo- 
rate governance”. Tur pregunta, comentario y sugerencia ta aporta na un 
Ordenansa Nacional mas aplicabel den practica. E congreso ta sirbi como 
ehempel di un democracia mas participativo pa bienestar general, un punto 
clave den vision di Minister Arends. 


Palabra di gradicimento ta bay na miembronan di Commissie Corporate 
Governance pa cumpli cu tareanan cu e meta pa hisa e nivel di integridad 
den e aparato publico y semi-publico. Na consehero huridico, mr. Carlos 
Guiamo cu a sa di carga e proyecto aki di parti di ministerio TINO, na key 
partners, Themis Institute for Governance & Leadership y Universidad di 
Aruba. Mas cu claro ta desea exito na tur esnan cu a participa. 


Minister Ursell Arends: 


Interes grandi pa Congreso 
Consultativo Corporate Governance 


Un ehempel di democracia mas participativo 


16 


AWEMainta 
Comunidad 
Diasabra, 5 November 2022 


R 
iba e escenario di Cas di Cultura, fundacion 
Cas Princesa Aruba ta tene su certamen fi- 
nal pa aña 2022. 
Despues di un programa extenso y educa- 
tivo e ultimo 2 lunanan, Cas Princesa Aruba ta 
orguyoso y ta invita Aruba pa presencia e di 10 
edicion di Princess Beauty, Little Beauty y Pre 
Teen Beauty 2022. 


E programa cu tawatin anochi di talento, scav- 
engers hunt na Ayo Rock formations y anochi 
di regalo y amistad, tawata masha dushi pa e 
participantenan. 
E candidatanan di e aña aki ta categoria 
Princess Beauty Carly- Yenne Maduro, R-Angelle 
Sneek, Adriana de los Santos Lantigua y Leyni 
Boekhoudt. 


Categoria Little Beauty Thaheeli Geerman y 
Elise Heronimo. Pre Teen Beauty tin 4 candi- 
data cu ta Maya Gordon, Mia Mc Collum, Sharily 
Boekhoudt y Qiana Felomina. 
E fecha ta diadomingo 6 di november 2022 y e 
luga ta Cas di Cultura. MC ta Addonsito Croes. 
Pa ticket por yama 739-9449. Tambe por cumpra 
entrada na porta. 


Diadomingo t’e final di Princess-, 
Little y Pre Teen Beauty Aruba 2022 

AWEMainta 
Comunidad 
Diasabra, 5 November 2022 


S 
iguridad den trafico sigur ta un 
punto di atencion pa nos aki na 
Aruba. Pa luna tin alrededor di 1000 
accidente. P’e aña ki nos a conoce 
10 morto den trafico. Den reunion cu 
director di DOW, sr. Marlon Croes, 
el a indica cu pa nos logra un siguri- 
dad optimal den trafico nos mester tin 
un bon balans entre tres factor: infra- 
structura, control den trafico y educa- 
cion di pueblo. 


E crusada Bernhardstraat – Lagoweg, 
net pabou di Carnival Village na San 
Nicolas, ta uno hopi peligroso. Hopi 
accidente ta pasa, hende tin miedo pa 
haci uzo di e caminda. Simplemente 
bo NO por mira trafico cu ta biniendo 
di pabou, subi e crusada cada biaha di 
nobo ta un gamble bo ta tuma cu bo 
propio bida y bida di otronan. P’esey 
na october aña pasa mi a presenta un 
mocion na Gobierno pa construi un 
rotonde na e crusada aki. 


Director di DOW, sr. Croes a splica mi 
dos punto cu mester tene cuenta cune 
pa cu e proyecto aki. 1. Gastonan 
concerni y 2. e permiso pa traha algo 
grandi riba e caminda, cu ta cay bou 
di “PPP project Green Corridor”, por 
tuma hopi tempo pa wordo ehecuta. 
Tin un otro manera cu nos por logra 
e mesun meta, mas siguridad riba 
e crusada aki, ta door di construi un 
“verkeersplateau” dilanti Springfield 
supermarket. Sr. Croes a bay haci su 
huiswerk y a sinta cu su stakeholders 
y mi ta contento cu awe e dia a yega 
cu e verkeersplateau ta wordo traha. 


Un aviso, vooral na automobilista cu 
tin custumber di pasa riba e caminda 
aki, tene cuenta cu e cambio aki pa 
evita daño na bo auto door di veloc- 
idad halto. Di mi banda mi kier gradici 
Minister di Infrastructura, DOW y su 
stakeholders pa haci nos trafico mas 
sigur pa nos tur. 


Parlamentario Alvin Molina (MEP): 


Crusada Bernhardstraat – Lagoweg a bira mas safe 

AWEMainta 
Comunidad 
Diasabra, 5 November 2022 


D 
urante un conferencia di Prensa na 
Aruba Bank situa na Camacuri, Min- 
ister di Cultura Xiomara Maduro hunto cu 
Comision Celebracion Dianan Nacional 
a anuncia cu Sinterklaas y su Pietnan di 
color lo yega Aruba diadomingo 13 di no- 
vember proximo. 


Ta pidi tur hende pa yega tempran, e 
porta di Harbour Arena lo ta habri for di 9 
‘or di mainta y ta spera e yegada di e boto 
pa 10‘or di mainta. No lo permiti autonan 
drenta Harbour Arena. Minister di Cultura 
lo duna Sinterklaas y su Pietnan bon bini 
na Aruba. Despues lo sigui cu un parada 
cu lo inicia na e rotonde dilanti Harbour 
Arena subi L.G. Smith Boulevard direc- 
cion pariba y lo drenta Oranjestraat y ta 
termina riba Plaza Padu. 


E parada ta wordo acompaña pa Quality 
Brassband, Truck cu Coro di Muchanan 
Sabi bou direccion di Edselyn Figaroa 
kendenan lo canta cancionnan nobo 
dedica na e temporada. 
Jeff Classic Tours su school bus lo tin 
JJ di Cocomelon y otro personahenan 
di Disney pa muchanan saluda y saca 
potret. 


Riba Plaza Padu, “Tan Tio”, forma pa 
Tanchi Esmee y Tio Georgo lo entrene e 
publico cu show, baile y wega. Disney 
Recreations ta encarga setup up Dino 
Jump, Carousel, trampolin pa e muchanan 
por disfruta di un bunita celebracion. 


Comision Celebracion Dianan Nacional ta 
gradici Ministerio di Cultura, Departamento 
di Cultura, SETAR, ARUBA BANK, UNOCA 
y demas Departamentonan di Gobierno 
y tur esnan cu ta cooperando pa haci e 
celebracion aki uno grandi y special pa 
nos muchanan. 


Comision Celebracion Dianan Nacional hunto cu Minister di Cultura Maduro a anuncia: 
Sinterklaas y Pietnan di color ta 
yega Aruba dia13 di november 


Invitacion pa mayor y muchanan pa ta presente na Harbour Arena 

AWEMainta 
Comunidad 
Diasabra, 5 November 2022 


D 
iabierna mainta October 28, for di 7:45am te cu 10:00am, 
John Wesley College na San Nicolas a organisa un 
Beroependag informativo pa tur nan studiantenan cu por a 
scucha profesionalnan di diferente sector comparti nan ex- 
periencia. Cada un di nos a comparti nos experiencia di stu- 
dio, trabao, y profesion actual. 
En total a duna informacion na klas 1,2 y 3 den sesionnan di 
45 minuut. Aki nos por a comparti y motiva e studiantenan 
pa nan prepara nan mes pa identifica kico nan lo kier studia 
pe den futuro pa asina nan cuminsa considera cual profiel 
nan lo kies na scol. A encurasha tur studiante pa siña enfoca 
riba nan studio, keda determina y persevera pa alcansa nan 
soñonan. 


Adicionalmente mi a duna un splicacion kico un parlamen- 


tario ta haci, kico ta su trabao, cual ta su debernan, cu kico 
tur e ta ocupa su mes y mi a siña nan di Trias Politica. E 
muchanan mes tabata participa activamente. Nan tabata tin 
diferente comentario y pregunta riba diferente area y mi a 
tuma e tempo pa contesta esakinan debidamente. Na final a 
saca algun potret y despues cu tur 3 klas, maestra y invita- 
donan hunto. A ser entrega un regalo bunita na cada invitado 
pa nan participacion cual nos a tuma cu masha aprecio. 


Mi a invita e cabesante di John Wesley pa considera bin cu e 
muchanan na Parlamento pa asina nan por experiencia esaki 
personalmente, y unda cu nan por conoce coleganan y haya 
mas informacion. E Tabata un privilegio pa por a pasa algun 
ora cu e muchanan y mi ta gradici John Wesley College pa e 
invitacion pa por a participa den e Beroependag. 


Parlamentario Marco Berlis (MEP): 


Un mainta di inspiracion riba 
beroependag na John Wesley College 

AWEMainta 
Comunidad 
Diasabra, 5 November 2022 


D 
urante ful luna di october, proclama como e luna di nos 
adultonan mayor,un adelanto excepcional a wordo haci 
pa loke ta trata e vision y maneho na bienestar di e grupo 
den nos comunidad cu a lanta nos, esnan cu a aporta gran- 
demente na e fundeshi di nos Pais. 


“Desde comienso nos adultonan mayor nan cuido y biene- 
star tabata halto entre e puntonan di prioridad, y di ora mi a 
tuma e encargo como Minister di Asuntonan di Adulto Mayor 
a haci esfuersonan pa cuminsa cana e caminda pa cumpli na 
duna nos adultonan mayor e atencion cu nan merece. Nos 
tin un caminda largo pa bay, y tin hopi mas trabou pa haci 
pero mi ta contento pa bisa cu tin tremendo colaboracion y 
confiansa di parti nos adultonan mayor y stakeholders den 
e ministerio pa traha un maneho na nan bienestar”, Minister 
Arends a comenta. Asina ta sigura su compromiso cu e 
grupo aki cu ta ocupa alrededor di 23% di Aruba su pobla- 
cion y segun estadistica ta creciendo mas ainda. 


Na comienso di e luna, Directie Ouderenzaken a bira un 
realidad. Un departamento cu lo percura pa colaboracion, 
servicionan tanto di cuido y social adecua, sosten pa cuido 
informal, optimalisacion y rendibilidad di cuido y tambe pa 
stimula participacion di nos adultonan mayor den sentido 
amplio. E realisacion di e departamento aki a wordo realisa 
despues di un restructuracion. 
Ta bon pa remarca cu Dienst Ouderenzorg tawata un organ- 
isacion gubernamental existente bou maneho di Directie 
Volksgezondheid(DVG). Minister Arends a tuma e decision 
pa transforma e Dienst den un Directie riba su mes, unda 
tin mas control riba e maneho y asina centralisa tur loke ta 
resorta bou nos adultonan mayor bou un solo capa. Pues 
asina restructura na un manera cu lo haci uzo di recursonan 
actual pa loke ta trata nos profesionalnan cu ta den e sector 
publico caba. 


Tambe for di ministerio di Asuntonan di Adulto Mayor a aloca 
fondo pa realisa Congreso Active Aging di Movimento ta 
Bida cu e meta pa trece conscientisacion riba mehoracion di 
e calidad di bida y preparacion pa cu esaki. 


Pa reenforsa e compromiso cu Minister Arends tin cu nos 
pioneronan mayor, a percura conhuntamente cu Club 
Kibrahacha pa reinicia e telefon pa Adulto Mayor uzando 
e number #125 cu e slogan ‘Mi ta inclui’, paso tur hende 
merece di sinti nan mes balora y inclui den nos comunidad. 


Nos adultonan mayor nan conocemento y experiencia lo 
sigui guia nos pa awo y pa semper. 


Minister Arends y su ministerio a tuma e oportunidad den 
conexion cu luna di adulto mayor pa presenta e maneho na 
varios grupo di adulto mayor, duna reconocimento nan nos 
baluartenan y tambe a organisa diferente charla informativo 
hunto cu Directie Ouderenzaken, Central Bureau of Statistics 
Aruba y expertonan. Topiconan manera cuido, demencia, 
finansa cu ta relevante pa adulto mayor a ser trata durante e 
charlanan aki. Por mira e charla riba e pagina di facebook di 
Directie Ouderenzaken. 


Pa loke ta trata casnan di cuido, a logra entrega permiso 
na 6 cas di cuido cu ta cumpli cu rekisitonan pa asina por 
opera. Tin cu menciona cu actualmente tin un proyecto 
piloto andando pa loke ta trata control riba e calidad di cuido 
y bienestar di e cliente. Tambe Ministerio di Adulto Mayor a 
aloca fondo pa asina amplia Cas Marie su ora di servicio na 
5 dia pa siman y asina sigui ofrece e tremendo servicio cu 
nan bin ta duna na nan clientenan cu demencia/alzheimer. 


Pa clausura e luna di adulto mayor, Minister Arends ta 
manda palabra di gradicimento na tur adulto mayor, nos 
baluartenan, fundacionnan, grupo di bario, organisacionnan 
di sector publico y priva, y sin lubida tur boluntarionan cu ta 
atende directamente cu nos adultonan mayor. 


“Danki pa haci luna di adulto mayor un exito, yena cu activ- 
idad, informacion y mas cu tur cos danki pa tin e curason 
pa atende cu nos pioneronan mayor, como Minister di 
Asuntonan di Adulto Mayor, mi lo sigui enfoca riba desaroyo 
positivo y participacion activo pa nos adultonan mayor,” 
Minister Arends ta conclui. 


Minister Ursell Arends: 


Luna di adulto mayor ta clausura pero e 
trabounan na nan bienestar ta continua 

WILLEMSTAD - Ayera mainta den un tribunal penal na 
Rotterdam un hues a absolve un señora cu durante un discu- 
sion cu su compañero di bida tabatin un cuchiu den su man 
pa tene e homber na distancia pero e homber a cana drenta 
den e arma y a sangra muri. 


E hues a absolve e muhe di asesinato pasobra no por proba 
cu e muhe a hinca e homber intencionalmente of ta el a 
cana drenta e cuchiu. Declaracion dje muhe ta cu e tabatin 
e cuchiu den su man solamente pa spanta e homber y te 
homber mes a cana drenta den e cuchiu. 


Hues a haya esey un argumento masha plousibel. Cu e 
homber a muri tampoco ta nifica cu ta pa falta dje muhe el 
a muri, pasobra e no a actua peligrosamente of parotin cu 
cuchiu. En todo caso ningun dje posibel probabilidadnan no 
a conta cu aprobacion di hues y mas bien e homber mes a 
cana drenta den e cuchiu. 


E demanda pa daño y perhuicio tampoco ta prospera. 
E señora cu tabata dilanti di hues tin 36 aña y ta debida- 
mente registra na Hulanda. Fiscal mes a pidi absolucion di 
culpa pa e señora. E caso a sosode dia 23 di october aña 
pasa den careda di 8or di anochi, ora yamada a drenta na 
central cu tabatin un hincamento na cas dje pareha y ora nan 
a yega e muhe tabata herida cu lesion na su brasa. 


E muhe tabata grita den panico y tabata roga e polisnan pa 


haci algo. Ora polis a bay check e homber ya el a muri caba. 
Rapport dje patologo ta indica cu ta un punjalada ne banda 
robes di pecho a causa e herida mortal y e cuchiu tabata den 
baki di awa den cushina. 


E pregunta cardinal den e caso tabata si e muhe a hinca su 
casa intencionalmente of cu si ta tecnicamente el a hink’e 
mata pero no cu intencion pa e muri. 
No tabatin testigo y por lo tanto no tin declaracion di tercer 
persona. E muhe a conta cu e homber a purba di choke mata 
e anochi ey pero no por a logra, pasobra nan yiu a baha trapi 
bin wak ki ta pasando ora e yiu a retorna su camber, e muhe 
a hinca un dede den anus dje homber. 
El a pusha e homber for di su curpa y mientras tanto e 
homber a spanta masha tanto. 


E muhe tabata morto spanta p’e homber y a coy un cuchiu 
pa spanta e homber pero e homber a sigui bin riba dje y 
a grita cu e ta mat’e. E muhe no ta corda con e cuchiu a 
resulta eynan y dokter a bisa cu e muhe tabatin marca di 
chocamento na su curpa. Patologo dje caso a declara cu 
loke e muhe a conta por cuadra cu loke a sosode. 


No tin prueba di asesinato premedita ni cu tabatin descuido 
di parti dje muhe. Den corte e muhe a pidi daño perhuicio 
di € 15.000,- na daño emocional y un daño di € 20.000,- 
Decision di hues tabata cu el a absolve e muhe y a ordena su 
libertad pero no a concede pago di daño y perhuicio. 


Homber mes a cana 
drenta den cuchiu y sangra muri 


Detencion relaciona 
cu caso di asesinato 


WILLEMSTAD - Relaciona cu un caso di 
asesinato cu a tuma luga dia 29 september 
2022, (comunicado di prensa 455/2022) team di 
casonan di Homicidio, hunto cu UST, a haci un 
detencion mas. Diabierna 4 di november 2022, 
alrededor di 05:30’or di mainta a haci detencion 
di e homber, S.G.R., nace na Corsou di 38 aña di 
edad. E detencion a tuma luga na un adres den 
area di Marie Pampoen. 
A presenta e sospechoso dilanti di un fiscal 
auxilia cu a ordena su encarcelamento pendiente 
di mas investigacion. 


Cas na candela 


WILLEMSTAD - Diabierna 4 di november 2022, alrededor di 
12.27’or di merdia, Central di Polis a ricibi notificacion cu un cas 
y un snack situa den Oeralweg ta na candela. 


Na yegada di e unidad policial, nan a constata cu un cas di bloki 
y un snack cu ta pega cu e cas tabata na candela. 


Brandweer a logra paga e candela y no por a evita cu dak y 
cushina di e cas a ricibi daño di candela. 


Causa di e candela tabata debi na un corto circuito. 

WILLEMSTAD- Hopi di malo e 
ciudadano I. Louisa tabata dia 27 di 
september 2022, na momento cu 1 
tayer di su auto a rementa. Ta trata aki 
di un ciudadano cu tin apenas 22 aña 
di edad. Louisa a sali cas e dia ey pa 
cumpra piesa pa su brommer. Dia di e 
suceso, e tabata den compania di un 
tal Suares. Na momento cu e tayer a 
rementa, nan a cana bay na un cas den 
cercania cu no ta habita, pa nan sinta 
warda yudansa of pensa kico mester 
sosode. Pero, bisiñanan a yama polis, 
anto polisnan cu a yega na e sitio djis 
despues, a dicidi di tira un bista den 
e auto di Louisa y a rijs den e caha di 
herment cu tabata den bahul, riba un 
arma di candela cu municion, patron- 
chinan caliber 9mm. Fiscal a bisa 
mesora cu e situacion di armanan di 
candela plama den henter e comu- 
nidad aki ta algo totalmente inacep- 


tabel, pasobra presencia di arma di 
candela na Corsou ta bay compaña cu 
atraconan arma, tiroteonan cu conse- 
cuencianan desastroso, loke ta crea 
situacionnan di panico y susto. Fiscal 
como tal a conclui cu Louisa mester 
keda condena cu un castigo rasonabel, 
ya cu pa colmo e arma di candela ta 
den perfecto condicion. 


Motibo cu e acusado Louisa tabatin e 
arma di candela ta pasobra den pasado 
a yega di atrac’e, loke tabata un exper- 
encia doloroso y amargo pe. Hues 
mr. Sigmar Carmelia a sigui splica cu 
nada cu a sosode den pasado no ta un 
hustificacion pa posesion ilegal di arma 
di candela. Ta asina tambe cu den 
pasado caba e acusado Louisa a yega 
di hay’e confronta cu husticia. Pues, e 
mester a siña su les. Fiscal a demanda 
un castigo di prizon di 21 luna incondi- 


cional, kitando e periodo cu Louisa a 
pasa den aresto preventivo. Abogado 
mr. J. Prevo tambe a hiba un defensa 
pisa na fabor di Louisa, mustrando cu 
e hoben aki tin su plannan grandi pa 
futuro, e ke cuminsa un negoshi cu ta 
pinta di duna resultadonan interesante. 
E abogado a expresa cu mester 
duna Louisa un ‘faire’ chens. Hues 
mr. Sigmar Carmelia mas aleu a sigui 
menciona algun punto na fabor di 
Louisa, anto eseynan ta cu mesora 
el a duna tur cooperacion na autori- 
dadnan cu a aserc’e y el a actua cu 
carta habri y tambe pa motibo cu e 
ta relativamente jong, tin tur rason pa 
tene consideracion cu Louisa, segun 
hues mr. Carmelia. Hues a desvia for 
di e demanda di fiscal, stipulando un 
castigo di prizon di 12 luna incondi- 
cional, kitando e periodo cu el a pasa 
den aresto preventivo. 


Pushi cu cacho ta cana cu arma di candela awendia 


12 luna castigo di prizon pa ciudadano 
I. Louisa, haya cu a arma di candela 


WILLEMSTAD 
- 
E 
siudadano 
Frederick Scholtz no ta un desconoci 
pa husticia. Apenas 40 aña di edad e 
persona aki tin, cu el a hay’e varios biaha 
caba den brasa di husticia. Durante 
e periodo di 14 pa 16 di juni 2022 el 
a core subi cu su auto shinishi riba 
tereno di Damen Shiprepair Curaçao 
pa horta kabelnan di coriente. Algun dia 
despues el a bolbe bini pa horta, pero e 
biaha aki durante e periodo 17 pa 18 di 
juni 2022. Su momento di presenta riba 
e tereno di Damen Shiprepair ta uno 
masha remarcabel mes, esta mita di 1 
di marduga. Na e sitio el a subi e lori 
(fork-lift), core bay bini riba e tereno, 


transporta cosnan hiba den cercania di 
su auto, cla pa stiwa y caba somenta. 
Segun e acusado, el a bini pa busca su 
cargado di telefon cu el a lubida na e 
sitio y cu despues cu su curpa cansa 
el a pega soño den su auto. Pero, ora 
fiscal señora mr. Ter Borg a confront’e 
cu e hecho cu na momento cu polisnan 
a blo riba dje, el a sali na careda, lagando 
kabelnan di coriente patras na banda di 
su auto, casi e no tabatin mas palabra. 
El a reconoce cu en berdad el a bay pa 
horta pa motibo cu e tabata den un situ- 
acion financiero hopi delicado. Pero all 
by all, e no a horta nada, Scholtz a sigui 
bisa na bos halto. E acusado Frederick 


Scholtz durante tratamento di su caso, 
a purba tur manera pa desvia atencion 
di fiscal señora mr. Ter Borg y hues mr. 
Sigmar Carmelia, for di loke el a haci, 
insistiendo cu e no a horta nada. Den 
sala di corte tabata presente tambe 
representantenan di Damen Shiprepair 
Curaçao , kendenan a bini corte pa 
exigi daño y perhuicio na rason di un 
suma di 50.000 florin, motivando cu aki 
ta trata di prijsnan di e kabelnan horta, 
orario di trabou, gastonan di transport 
y sigui menciona bay. Pero den sala 
di corte loke e representantenan di 
Damen Shiprepair a presenta, tabata 
asina complica cu hues no por a sali 
afo y asina ey a rechasa e demanda di 
daño y perhuicio. Finalmente hues a 
impone un castigo di prizon di 8 luna 
incondicional pa Frederick Scholtz. E ta 
bay cera y asina ey ta paga su castigo. 


8 luna di prizon pa Frederick Scholtz 
cu a bay horta kabelnan di coriente na 
Damen Shiprepair Curaçao 

Fortaleza Pa Famia 


LAGA nos splica bon cla pa tur hende compronde cu 
tin dos tipo di orguyo: Na prome luga e orguyo cu Dios 
ta odia cual ta para skirbi den Proverbionan 8:13 cu ta 
bisa lo siguiente: E temor di Señor lo ta pa odia maldad: 
Orguyo, arogancia,y mal caminda, y un boca perverso mi 
ta odia. 


Na di dos luga ta bini e orguyo cu ta para skirbi den 
Galationan 6:14;Ma ohala cu nunca lo mi gloria sino den 
e cruz di nos Señor Hesus Cristo, door di cual e mundo a 
wordo crucifica pa mi y ami pa e mundo, esey ta nifica cu 
cualkier logro cu bini den nos bida, nos tin di duna danki 
na Dios prome , pasobra si no tabata pa Dios , nos lo no 
a logra, pasobra ta Dios a duna nos e bida. 


Ta tempo pa lubida e expresionnan descabeya, manera 
mi tin Fe den mi mes, mi ta proud di mi mes, tur locual cu 
mi tin ta mi mes a traha pe, si no ta pa mi awe boso no 
tin nada, corda cu tur bon logro den nos bida ta pa medio 
di Dios. 
Pasobra tin hende ta scog’e mal caminda tambe pa nan 
logra cosnan y eynan orguyo ta choca nan. 


Pero ta bon pa nos tur sa kico ta spera hende orguyoso y 
tur organisacion caminda orguyo ta resalta: 
Isaias 13:11 ta para skirbi: Asina lo Mi castiga mundo pa 
su maldad, y e malvadonan pa nan inikidad. Tambe lo 
Mi pone fin n’e arogancia di e Orguyosonan, y rebaha e 
orguyo di hende cruel. 


Actualmente riba e mundo aki satanas a los un spirito di 
engaño cu miyones di hende no ta kere cu Dios ta castiga 
hende pa nan orguyo y maldad. 
Orguyo pasobra nan ta bay contra boluntad y principio di 
Dios y no ta respeta Dios. 
Maldad pasobra nan ta tribi di atenta contra Dios su 
creacion. 


Orguyo ta pone nos cera wowo pa necesidad di otro. 
Orguyo ta haci nos ciego pa nos no mira tampoco respeta 
e palabra di Dios. 
Orguyo ta pone nos pensa grandi y halsa nos mes. 
Orguyo ta haci nos mente carnal, y nada spiritual di Dios, 
pasobra orguyo ta bini di diabel. 
Orguyo ta pone nos rebaha otro persona. 
Orguyo ta pone nos surpasa nos habilidad, e ta pone nos 


den competencia cu otro. 
Orguyo ta pone nos desea puesto di otro y tambe horta 
puesto di otro. 
Orguyo ta trece pleito y division. 
Orguyo ta promove comportacion mundano, sin respet 
pa Dios. 
Orguyo ta contra e palabra di Dios. 
Orguyo ta bay contra e persona y trabao di Señor. 
Hende orguyoso no tin amor pa prohimo. 


Hende orguyoso ta gusta broma pa tur hende por sa kico 
nan por haci. (Esther 5:11-12) 
Hende orguyoso nunca ta satisfecho. (Esther 5:13) 
Hende orguyoso ta haci cos di bobo. 
Hende orguyoso kier resalta riba tur otro hende. 
Pa motibo di bo orguyo por perde bo bida. (Esther 7:9+10) 


A keda proba cu hende orguyoso ta comete suicidio (1 
Samuel 31:4-6) pasobra asina nan kier mustra interesante 
y tambe no confesa, ni tampoco duna cuenta di nan bida. 


Ta un gran dolor pa mira con hende su orguyo a pone nan 
cay atras y bandona e caminda di Dios. 


Palabra di Dios ta bisa cu orguyo ta bini prome cu caida. 
(Proverbionan 16:18) 


Ta dificil dirigi un famia y hogar den caminda di Dios cu un 
curason orguyoso y arogante. 


Oh Señor libra nos di orguyo. 


Sinceramente , Pastor Marcel Balootje 


Orguyo ta haci nos enemigo di Dios 

Every life is noted and is cherished, 
and nothing loved is ever lost or perished. 


I have fought the good fight, I have finished the my course, I have 
kept the faith. ( 2 Timothy 4: 7-8 ) 


Cu dolor na nos curason, nos ta participa fayecimento di: 


José Stanley La Cruz 
Mihor conoci como:” Stanley of Jo” 
*24-11-1943 - †01-11-2022 
Ex empleado di Postkantoor 


Na nomber di: 
Esposa: † Wilma La Cruz-Vilt 


Yiunan: Paul La Cruz y Miriam Hartmann y yiunan 
Suzette La Cruz y yiu na Hulanda 
Ivy Stewart y yiu 
Ian Mc. Dougal y yiu 
Gerald Mc. Dougal y yiunan 
†Sherman Webb 
Joven Webb y yiu 


Nieto(a)nan: 
Jade Stroop, Jeremia La Cruz, Hamed La Cruz, Juendrick 
Margaretha, Ilaisha Mc. Dougal, Xciengeley Mc. Dougal, Jada Mc. 
Dougal, Jaydien Webb 


Rumannan: 
Sra. Vda. Ingrid Beeldsnijder-Maria y famia 
Sra. Marjory Vrutaal-Doran y famia na Curaçao 
Sra. Jeannette Vidal-Doran y famia na Curaçao 
Sra. Meredith Curiel-Doran y famia na Curaçao 
Sra. Vda. Marjorie Maduro-Lodowica y famia na Curaçao 


Subrino(a)nan: 
† Siegfried Maria, Edwin Maria, Sherida Maria, Sandra Maria, 
†Meredith Maria, Eugenie Maria, Anthony Maria, Sharlon Maria, 
†Maruska Maria, Senamijn Maria, Dwayne Maria, Igmar Lodowica, 
Sherine Lodowica, †Lionel Lodowica, Esmeralda Beeldsnijder, 
Jessica Beeldsnijder, Omira Beeldsnijder, Lloyd Beeldsnijder, Swesdy 
Beeldsnijder, Gabriela Beeldsnijder, Adrie Viotty. 


Ex coleganan di Poskantoor Aruba, ex integrante nan di Papito y su 
Doble Sabor, tur musicante y cabajista. 
Amigonan di cas y casino 


Demas famianan, primo y primanan na Aruba, 
Curaçao, Hulanda y Suriname: 
La Cruz, Vilt, Maria, Doran, Stewart, Mc. Dougal, Webb, Lodowica, 
Diels, Beeldsnijder, Toppenberg, Rodriguez, Manuela, Vrutaal, Vidal, 
Curiel, Ramono, Stroop 


Adres pa condolencia: Royal Funeral Home dialuna 07 di 
November 2022 di 7 or pa 9 or di anochi. 
Ta invita pa acto di entiero cual lo tuma lugar diamars 08 di 
November 2022 na Royal Funeral Home di 2or pa 4or di atardi, 
despues saliendo pa Santana Catolico na Noord. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Marsila Kelly 
“Chela of Grace” 
*02-01-1945– †01-11-2022 


Na nomber di su: 
Mayornan: 
†Marcelino y †Luisa Kelly-Leon 


Rumannan: 
†Pedro Kelly 
†Pascual Kelly 
Ramona y †Candido Boekhoudt-Kelly y famia 
Maximo “Caon” y Ramona Kelly-Geerman y famia 
Maria Kelly 
Filomena Kelly 
Salvador “Loy” Kelly 
Justina “Oecha” y Juni Tromp-Kelly y famia 
Mario “May” y Lilian Kelly-Hellement y famia 


Sobrino(a)nan: 
Julisa y Juan Carlos Ramirez y yiunan 
Jesslyn y Jazmin 
Carlos y Clarisse 
Fernando y Thanaika y yiu Samiah 
Rosanne y Luwshyen 


Mescos cu rumannan: 
Maria Geerman 
Modesto-Martin-Elio-Gilbert-Lucia-Gladys Boekhoudt 


Ayudante: Beatrix Geerman 
Amiga: Luz Marina Rodriguez. 


Demas famia: Kelly, Leon, Boekhoudt, Tromp, Ramirez, 
Geerman, Maduro, Werleman, Rasmijn, Kock, Loopstok, 
Lampe, Fingal, de Mey, Thiel y demas famia y conocirnan 


Ta invita pa acto di condolencia y despedida cual lo tuma 
lugar na Royal Funeral Home diasabra 5 di November 2022 di 
9’or pa 11’or di mainta. 


Cremacion lo tuma lugar despues 

Every life is noted and is cherished, 
and nothing loved is ever lost or perished. 


Cu inmenso dolor na nos curason, pero conforme cu 
boluntad di Dios nos ta anuncia fayecimento di: 


Orlando Loreto Giel 
Cariñosamente yama “Janchi” 
*08-09-1950 - †01-11-2022 


Su estimada esposa: 
Betty Giel-Llerena 


Su mayornan: 
†Benito Giel y † Nicolasa Giel-Semeleer 


Su yiu: Maritza Giel y famia 


Su rumannan: 
Marina y † Pedro Luydens-Giel 
Melida y Eddy Bremo-Giel 
Manolo y Amelia Giel-Contreras 
Tico y Patricia Giel-Rego 
Carina y Michael Croes-Giel 


Su swa y cuñanan: 
Nallibe y Jorge Stockton Llerena 
Nury Llerena Ochoa 
Annery y Patrick Faughnan Llerena 
Armando y Fanny Llerena Ochoa 
Juan y Jasiris Llerena Ochoa 


Su subrino y subrinanan: 
†Jose, Miriam, Eduard, Garrick, Danny, 
Chantalle, Shajir, Chris y Mishlaine 


Su tanta y omonan, primo y primanan, bisiñanan, 
conocirnan y demas famia: 
Giel, Llerena, Semeleer, Luydens, Bremo, Contreras, 
Rego, Croes, van Trigt, Wever, Caraballo, Balentina 


Ta invita pa e acto di despedida y condolencia cu lo 
tuma lugar diasabra 5 di november 2022 na Aurora 
Funeral Home di 9:00 pa 11:00 am, sigui pa e acto di 
cremacion. 


Nos disculpa si den nos tristeza nos por a lubida un 
famia. 


Nos ta lamenta cu despues di entiero no ta ricibi bishita 
di condolencia na cas. 


Cu un inmenso Dolor na nos Curason pero conforme cu 
boluntad di Dios nos mester anuncia fayecimento di nos Casa, 
Tata, Suegro, Welo, Ruman, Tio, Amigo, Mentor; 


Ruben Luis Garcia 
*30 October 1952 - †3 November 2022 
Mihor conoci manera: “Obenchi, 
Scorpio, Tio” 


Den nomber di su famia 


Casa: 
Treesje Garcia Marchena 


Yiunan: 
Genevieve Garcia 
Gilienne & Darcy Franken 


Nientonan: 
Antron Franken 
Abrianny Franken 


Famia Garcia 
Vicely Garcia 
Nibia (d.f.m.) & Edwin Dirksz, yiunan y famia 
Edilia Garcia (d.f.m.) 
Abelina Garcia, yiunan y famia 
Antonio Garcia (d.f.m.), yiunan y Famia 
Yolanda Hernandez y famia 
Lando y Linda Garcia, yiunan y Famia 
Rosita Garcia & Famia 


Famia Marchena 
Celia Alders & Famia 
Ethel Marchena (d.f.m.) 
Jenny Maduro, yiunan y Famia 
Lena Marchena, yiunan y Famia 
Oswaldo Marchena y Annelies Phelipa, yiunan y Famia 
Belen y Dolfi Kock, yiunan y Famia 
Eddy y Stella Marchena, yiuanan y Famia 
Anthony y Lydia Marchena, yiunan y Famia 
Willy & Gloria Marchena 


Demas Famia, primo y primonan, Amigo y amiganan, 
Bisiña y Conocirnan, Iha, Colega, PowerRanger, 
PowerAngels, Oyente, Fanativo y demas conoci ta invita 
pa entiero; 
Fecha: Diadomingo 6 di november 2022 na 
Lugar: Royal Funeral Home. 
Ora: 10or - 2or 


Despues di esaki lo haci un response sigui pa Cremacion 
den seno familiar. 


Nos no lo ricibi bishita di condolencia na cas, danki pa e 
comprension. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 
Cu imenso tristeza na nos curason, 
pero agradecido pa tur locual e la nifica pa nos, nos ta 
participa fayecimento di nos ruman stima: 


Efraim David de Cuba 
*28-09-1959 – †31-10-2022 


Na nomber di: 


Mayornan: 
†Christofera (Tina) de Cuba 
†Louis (Wiwi) de Cuba 


Rumannan: 
Juan (John) de Cuba 
Emilia de Cuba 
Hubert de Cuba y famia 
Olivia y Job Tanis y famia 
Ramiro y Annemieke de Cuba y famia 
Edwin y †Gwen de Cuba y famia 
Elsa de Cuba y famia 
Selvia y Octavio Croes y famia 
Criselda de Cuba 
Rudolf de Cuba y famia 
Ludwina y Nilky Kock y famia 
Tantanan: 
Zr. Renata 
Rosalinda de Cuba 
Sobrina y sobrino, prima y primonan y demas famia de Cuba, 
Kelly, Mahieu, Tanis, Boers, Peterson, Croes, Kock, Tromp, 
Paesch, Wever y demas famia 


Ta invita pa asisti na e acto di entiero cual lo tuma lugar 
Diasabra, 5 November 2022 pa 4’or di atardi saliendo for di 
Misa Santa Filomena pa santana catolico na Paradera. 


E resto mortal lo ta reposa for di 2’or di atardi den Misa Santa 
Filomena na Paradera. 


Nos ta lamenta cu despues di entiero nos no por ricibi bishita 
di condolencia na cas. 


Senñor ta mi wardador, mi’n tin falta di nda; den cunucu di yerba 
berde, E ta pone mi sosega, E ta hibami na awanan tranquil, pa 
bolbe haya forsa. 


Cu immenso dolor na nos curason, pero conforme cu boluntad di 
dios, nos ta anuncia fayecimento di: 


Sra Vda. Genia 
Cecilia Tromp 
Alcantara Carvajalino 
Cariñosamente yama “Jenny” 
*08-02-1940 - †31-10-2022 


Mayornan: †Amada Carvajalino y 
† Andres Alcantara 


Na nomber di su: 
Casa: † Inocencio Felipe Tromp 


Yiunan: Omar F. Tromp 
Edwin Tromp & Anushka Ponson 
Rosalinda Tromp 
Liz P. Tromp & Earnie Panneflek 


Nieto(s)nan: Ashley Tromp, Ellise Panneflek, Eloisa Tromp, Elias 
Panneflek, Eli Tromp y Vinn Tromp 
Como nieto: Stephanie Ras y Jefferson Rojer 
Mama di nietonan: Carina Figaroa, Joanne Croes y Jurene 
Richardson 


Rumannan: † Carmen Celina Fuentes, Lays Gloria de Moya 
Carvajalino, Edith de Moya Carvajalino, Rosa Alcantara y Raul de 
Moya Carvajalino. 


Sobrinan y sobrinonan: Patricia Maria Maria y famia, Lilian del Rocio 
Fuentes y famia, Claudia M. Calvano y famia, Ivan Lascarro y famia, 
Milena Lascarro y famia, Paola Lascarro y famia. Milagros, Victor, 
Jesus David, Edgar y Luz Divina Perez deMoya. 
Swa y Cuña: Jose (Sep) Tromp y famia 
Jacinta Maduro Tromp y famia 
† Felicita Tromp Lampe y Benjamin Lampe 
Mascos cu sobrina y sobrino: Lays Gomez y famia, Victor Gomez y 
famia, Giovanni Gomez y yiu. 


Amigonan di cas: Chayo Koolman y famia. Marcia Peasch y famia, 
Aidee Middendorp y famia, Enrique y Marines y famia, Esperanza 
Ruiz y famia. Carmen Segura y famia, Nilda Guda y famia, Martin 
y Lucy Perea, Elizabeth Cantillo Henriquez y famia, Bienvenida y 
Wilfred Panneflek y famia. Ingrid Acosta y famia, Griselda Acosta y 
famia, Jefferson y famia. 


Señora cu a cuide: Angelique Geerman 
Demas famianan: Alcantara, Carvajalino, Fuentes, Maria Maria, 
Calvano, Figaroa, Tromp, Panneflek, Lampe, Maduro, Ponson, 
Lascarro, Gomez, Croes. 


Ta invita pa e acto di condolencia y despedida cual o tuma lugar 
Diasabra 5 di November 2022 for di 2:00PM-4:00PM na Aurora Funeral 
Home. Despues lo tin acto di cremacion den seno familiar. 
Den lugar di flor of krans, un donashon pa fundashon Beato Jose 
Gregorio Hernandez (Tanki Leendert) lo ta aprecia. Box lo ta 
disponible 


Nos ta pidi nos disculpa si den nos triteza nos por a lubida un of 
demas famia. Nos ta lamenta cu despues di entiero nos no ta ricibi 
di bishita di condolencia na cas. 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Josepha F. Dijkhoff 
*10-05-1941 - †02-11-2022 


Acto di despedida lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di nos ser stima, 


Maria M. Erasmus 
Cariñosamente yama “Chia of Dudu” 
*06-01-1961 - †04-11-2022 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason nos ta anuncia fayecimento 
inesperadamente di nos ser stima: 


Jeannette J. T. Tromp 
Cariñosamente yama “Dina of Jean” 
*09-07-1973 - †02-11-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Anna Sofia Lampe-Geerman 
*13-11-1934 – †03-11-2022 


Acto di entiero lo wordo anuncia despues 

